ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039522
ขอให้ตรวจสอบเกี่ยวกับการเรียกเก็บเงินค่าจอดรถในพื้นที่ถนนสาธารณะ บริเวณ ถนนกำแพงเพชร 5 แขวงสามเสนใน เขตพญาไท กรุงเทพมหานคร จุดสังเกต บริเวณที่มีการจอดรถจะอยู่ติดกับเลียบทางไฟฟ้า ห่างจากสถานีรถไฟฟ้าสามเสน ประมาณ 500 - 600 เมตร เนื่องจากผู้ร้องพบว่า บริเวณถนนเส้นทางดังกล่าวมีจำนวนช่องทางการจราจร 4 ช่องทางการจราจร แต่พบว่ามีรถจอดอยู่ริมถนน โดยเสียพื้นที่ช่องทางการจราจรไป 1 ช่องทางการจราจร และมีบุคคล (ผู้ร้องไม่ระบุชื่อนามสกุลและรูปพรรณสัณฐาน) คอยสับเปลี่ยนทำหน้าที่เก็บเงินค่าจอดรถอยู่ เป็นประจำทุกวัน ผู้ร้องพบเห็นมาเป็นระยะเวลาประมาณ 1 ปี ซึ่งผู้ร้องทราบว่าถนนเส้นทางดังกล่าวเป็นพื้นที่ถนนสาธารณะ เบื้องต้นผู้ร้องเคยแจ้งเรื่องผ่านแอปพลิเคชัน Traffy Fondue (ทราฟฟี่ฟองดูว์) ของกรุงเทพมหานครแล้ว แต่ผู้ร้องยังไม่ทราบผลการตรวจสอบที่ชัดเจน จึงประสงค์ให้หน่วยงานที่เกี่ยวข้องทำการตรวจสอบกรณีดังกล่าวต่อไป (ผู้ร้องประสงค์ให้ปกปิดชื่อ-นามสกุล และหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata